Skydas ir kalavijas

Skydas ir kalavijas () – TSRS gamybos 4 serijų meninis filmas apie Antrąjį pasaulinį karą, režisieriaus Vladimiro Basovo pastatytas 1968 m. pagal to paties pavadinimo Vadimo Koževnikovo romaną.

Siužetas 
Tarybinis žvalgas Aleksandras Belovas (vaid. Stanislavas Liubšinas) 1940 m. kartu su vokiečiai repatriantais kaip vokietis Johanas Vaisas atvažiavo į Vokietiją. Ten jis iki 1944 m. abvere išsitarnavo iki oberleitenanto, o po to buvo pervestas į Berlyną, į vieną SS tarnybų. Visą tai laiką Tarybų Sąjungai jis tiekė vertingą žvalgybinę informaciją.

Serijos 
 „Be teisės būti savimi“ (Без права быть собой)
 „Įsakyta išgyventi“ (Приказано выжить)
 „Apskųsti draudžiama“ (Обжалованию не подлежит)
 „Paskutinė riba“ (Последний рубеж)

Aktoriai 
 Stanislavas Liubšinas (Станислав Любшин) – tarybinis žvalgas Aleksandras Belovas, veikiantis kaip hauptšturmfiureris Johanas Vaisas
 Olegas Jankovskis (Олег Янковский) – Henrichas Švarckopfas, Johano Vaiso draugas
 Georgijus Martyniukas (Георгий Мартынюк) – Aleksejus Zubovas, tarybinis žvalgas, veikiantis kaip Aloizas Hagenas
 Vladimiras Basovas (Владимир Басов) – „Bruno“, tarybinis žvalgas
 Ala Demidova (Алла Демидова) – Angelika Bliucher

Filme vaidino ir keli lietuvių aktoriai:
 Juozas Budraitis – kapitonas fon Ditrichas (trečioje serijoje - majoras) 
 Algimantas Masiulis – SS oberfiureris Vilis Švarckopfas
 Petras Steponavičius

Keli faktai 
 Johano Vaiso prototipas yra garsus tarybinis žvalgas Aleksandras Sviatogorovas (Александр Пантелеймонович Святогоров, 1913-2008 m.). 
 Yra versija, jog Vadimas Koževnikovas Aleksandrą Belovą sukūrė remdamasis kitų tarybiniu žvalgu Rudolfu Abeliu (Рудольф Абель), kadangi panašios pavardės Abel ir Aleksandr Belov.
 Filmą 1967-1968 m. filmavo kino studija „Mosfilm“, filmavime dalyvavo kino studijos DEFA (VDR) ir Start (Lenkija). 
 Vietoj reichskanceliarijos pastato filmuotas aviacijos reichsministerijos pastatas. Daug natūrinių scenų filmuota Kaliningrade.
 Per pirmus rodymo Tarybų Sąjungos kino teatruose metus filmą pažiūrėjo 68 mln. žiūrovų.

Nuorodos 

Kariniai filmai‎
TSRS filmai